Aga osalejatega on hädas ka teised ettevõtmised, kuigi mängijad ei ole tegelikult ju kuhugile kadunud. Et juunis toimuvale  tõeliselt rekordilisele rahvaturniirile Triobet Openile on kahe kuu jooksul registreerunud vaid pisut üle 400 mängija, tundub üllatav; eriti kui arvestada PR-alast töömahtu, tihedat satelliitide kalendrit ning asjaolu, et tubli hulk pileteid on juba jagatud ka täiesti tasuta. Suve-, talve- ja kevadpäevad - kuhu on jäänud massiline osavõtt? Suure hurraaga loodud pokkeriklubide üritused, Playmakers Club'i algselt massilise osalejate arvuga ettevõtmised, ETPF suurejoonelised projektid ja  auhinnagala jaanuaris kogusid oluliselt vähem publikut, kui oodati. Eelmise aasta üks parimaid projekte ETS  vaagub sisuliselt hinge. Pokkeritoad jagavad massiliselt turundusnänni, mängulaudu, kohvreid, raamatuid ja turniiripileteid, aga tõsiseid mängumehi ei huvita need vidinad peaaegu üldse.